জোসেফ জেমস ডিঅ্যাঞ্জেলো
জোসেফ জেমস ডিঅ্যাঞ্জেলো জুনিয়র (জন্ম নভেম্বর ৮, ১৯৪৫) একজন আমেরিকান ক্রমিক খুনি, ক্রমিক ধর্ষণকারী, চোর, এবং প্রাক্তন পুলিশ কর্মকর্তা। তিনি ১৯৭৩ সাল থেকে ১৯৮৬ সালের মধ্যে ক্যালিফোর্নিয়া রাজ্য জুড়ে কমপক্ষে ১৩টি খুন, ৫০টি ধর্ষণ এবং ১২০টি চুরির ঘটনা ঘটিয়েছিলেন। ডিঅ্যাঞ্জেলো পুরো ক্যালিফোর্নিয়ায় কমপক্ষে তিনটি অপরাধ উন্মাদনা সৃষ্টির জন্য দায়ী ছিলেন, যার প্রত্যেকটিই সংবাদ মাধ্যমে আলাদা আলাদা ডাকনাম তৈরি পেয়েছিল। পরে দীর্ঘ তদন্তের পর স্পষ্ট হয় যে ঐসব অপরাধ উন্মাদনা আসলে একই অপরাধী কর্তৃক সংঘটিত হয়েছিল। সান জোয়াকুইন উপত্যকায় তিনি পরিচিত হন ভিসালিয়ার ছিনতাইকারি হিসেবে। পরে তিনি স্যাক্রামেন্টো এলাকায় সরে আসেন এবং অপরাধ শুরু করেন ফলে তিনি পূর্ব এলাকার ধর্ষক নামে পরিচিতি লাভ করেন এবং তার অপরাধ করার কার্যপদ্ধতি অনুসারে তার সম্পৃক্ততা কন্ট্রা কোস্টা কাউন্টি, স্টকটন এবং মডেস্টোতে ঘটা অপরাধের সাথে মিল আছে বলে ধারণা করা হয়। ডিঅ্যাঞ্জেলো সান্তা বারবারা, ভেন্টুরা, এবং অরেঞ্জ কাউন্টিগুলিতে ধারাবাহিক হত্যাকাণ্ড চালিয়েছিল, যার ফলে সেখানে তিনি নাইট স্টকার বা রাতের গোপন অনুসরণকারী এবং পরে অরিজিনাল নাইট স্টকার হিসাবে পরিচিত ছিলেন (ধারাবাহিক খুনি রিচার্ড রামিরেজকে "নাইট স্টকার" হিসাবেও ডাকা হয়)। বিশ্বাস করা হয় যে ডিঅ্যাঞ্জেলো তার ভুক্তভোগীদের এবং পুলিশ উভয়কেই অশ্লীল ফোন কল করতেন এবং সম্ভবত লিখিত যোগাযোগের মাধ্যমে হুমকিও দিয়েছিলেন। কয়েক দশক ধরে তদন্ত চলাকালীন, ডিএনএ প্রমাণ, অপরাধমূলক ঘটনার সময় অভিযুক্ত ব্যক্তি ঘটনাস্থলে উপস্থিত ছিল কি না বা অন্যান্য তদন্তকারী পদ্ধতির মাধ্যমে বেশ কয়েকজন সন্দেহভাজনকে বাদ করা হয়েছিল। ২০০১ সালে, ডিএনএ পরীক্ষার মাধ্যমে পূর্ব এলাকার ধর্ষক এবং অরিজিনাল নাইট স্টালকার একই ব্যক্তি নিশ্চিত হওয়ার পরে, ইয়ারনস (EARONS- East Area Rapist Original Night Stalkar ) সংক্ষিপ্ত শব্দটি ব্যবহৃত হয়েছিল। এই মামলাটির কারনে ক্যালিফোর্নিয়ায় ডিএনএ ডাটাবেস প্রতিষ্ঠা হয়েছিল। এই ডেটাবেসে ক্যালিফোর্নিয়ার সমস্ত অভিযুক্ত ও দোষী সাব্যস্ত অপরাধীদের কাছ থেকে ডিএনএ সংগ্রহ করে জমা করা হয় এবং কঠিন মামলা সমাধানে কার্যকর হওয়ায় একে দ্বিতীয় ভার্জিনিয়া বলা হয়। মামলার সচেতনতা বাড়াতে, অপরাধ লেখক মিশেল ম্যাকনামারা ২০১৩ সালের গোড়ার দিকে গোল্ডেন স্টেট কিলার নামটি তৈরি করেছিলেন। ফেডারেল ব্যুরো অফ ইনভেস্টিগেশন (এফবিআই) এবং স্থানীয় আইন প্রয়োগকারী সংস্থাগুলি তাকে ধরিয়ে দেয়ার জন্য ১৫ই জুন, ২০১৬ সালে একটি সংবাদ সম্মেলন করে এবং তাতে $৫০,০০০ পুরস্কারের ঘোষণা দেয়। এর মাধ্যমে মামলাটি পুনরায় শুরু করা হয় এবং দেশব্যাপী প্রচারের প্রচেষ্টা হিসেবে এটি করা হয়। ২৪ এপ্রিল, ২০১৮ এ, কর্তৃপক্ষ ডিএনএর প্রমাণের ভিত্তিতে ৭২ বছর বয়সী ডিঅ্যাঞ্জেলোকে আটটি প্রথম-মাত্রার হত্যার দায়ে অভিযুক্ত করেছিল। তদন্তকারীরা ফরেনসিক জেনেটিক বংশসূত্রের মাধ্যমে ডিঅ্যাঞ্জেলো পরিবারের সদস্যদের শনাক্ত করেছিলেন। এরই মাধ্যমে ভিসালিয়া ছিনতাইকারির অপরাধকে ডিঅ্যাঞ্জেলোর সাথে যোগসূত্র স্থাপনের প্রথম ঘোষণা আসে। ক্যালিফোর্নিয়ায় ২০১৭ এর পূর্ব ধর্ষণ মামলার সীমাবদ্ধ সংবিধানের জন্য ১৯৭০-এর দশকের ধর্ষণের জন্য ডিঅ্যাঞ্জেলোর বিরুদ্ধে অভিযোগ আনা হয়নি। তবে আগস্ট ২০১৮ এ তাঁর বিরুদ্ধে ১৩ টি অপহরণ এবং অপহরণের চেষ্টার অভিযোগ আনা হয়েছিল। ২০২০ সালের ২৯ জুন, ডিঅ্যাঞ্জেলো একাধিক হত্যা ও অপহরণের অভিযোগে দোষী সাব্যস্ত হয়। মৃত্যুদন্ড এড়ানোর দর কষাকষির অংশ হিসেবে তিনি ১৩টি হত্যা ছাড়াও অন্যান্য যে ধর্ষণসহ অনেকগুলি অপরাধ করেছেন তা স্বীকার করেন। ২০২০ সালের ২১ আগস্ট, ডিঅ্যাঞ্জেলোকে প্যারোলের সম্ভাবনা ছাড়াই যাবজ্জীবন কারাদণ্ড দেওয়া হয়েছিল।